Добри Жотев
Влакът и вятърът

chitanka.info

Влакът бяга лудо през полето,

трака, пуфка, свирката надува

и с мастило димно по небето

всякакви рисунки си рисува.

Вятърът със него се надбягва.

Но за нещо май му става криво,

та рисунките на влака ядно,

ей така, за нищо ги изтрива.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.